499.37 REGOLAMENTIDWAR ĦLASIJIET GĦAD-DRITT TA’ MOGĦDIJA GĦAL UTILITAJIET U SERVIZZI L-AVVIŻ LEGALI 94 tal-2005, kif emendat bl-Avviżi Legali 45 tal-2006 u 424 tal-2007; u bl-Att XV tal-2009. L-AVVIŻ LEGALI 94 tal-2005, kif emendat bl-Avviżi Legali 45 tal-2006 u 424 tal-2007; u bl-Att XV tal-2009. 1. Titolu. It-titolu ta’ dawn ir-regolamenti huwa Regolamenti dwar Ħlasijiet għad-Dritt ta’ Mogħdija għal Utilitajiet u Servizzi. Tifsir. Emendat: A.L.45 tal-2006; XV.2009.49. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " apparat " tfisser kull tagħmir u infrastruttura oħra u tinkludi kull struttura maħsuba biex jgħaddi minnha, jew jitqiegħed fuqha, apparat jew biex jista’ jintlaħaq xi apparat; " l-Awtorità " tfisser l-Awtorità għat-Trasport f’Malta kif stabbilita taħt l-Att dwar Awtorità għat-Trasport f’Malta; Kap. 449. Kap. 449. "dritt ta’ mogħdija " tfisser id-dritt li m’hux esklużiv biex jitqiegħed jew jinżamm apparat fi, fuq jew minn fuq triq u li tispezzjona, iżżomm, tirranġa, issewwi, tibdel jew tirrimpjazza dak l-apparat jew tneħħi hu li tagħmel għal dawk il-finijiet kull xogħol li jkun meħtieġ jew inċidentali għal daqshekk; "lokalità " għandu jkollha l-istess tifsira mogħtija lilha bl-Att dwar il-Kunsilli Lokali; Kap. 363. Kap. 363. "operatur " tfisser persuna jew impriża, minbarra l-Awtorità, li tkun is-sid ta’ apparat stallat fi, fuq jew minn fuq xi triq; "operatur nazzjonali " tfisser persuna jew impriża, minbarra l-Awtorità, li jkollha mqiegħed apparat fi, fuq jew minn fuq it-toroq mill-anqas f’ħamsin lokalità differenti f’Malta; "sena rilevanti " tfisser sena li fiha għandhom isiru l-ħlasijiet lill-Awtorità; " tliet xhur " tfisser perijodu ta’ tliet xhur li jintemmu fil-31 ta’ Marzu, fit-30 ta’ Ġunju, fit-30 ta’ Settembru jew fil-31 ta’ Diċembru; "triq " għandha t-tifsira mogħtija lilha fl-Att dwar l-Awtorità għat-Trasport f’Malta. Kap. 499. Kap. 499. 3. Ħlas annwali. Emendat: A.L.45 tal-2006; A.L.424 tal-2007. (1) Operatur nazzjonali li jgaw di dritt ta’ mogħdija għandu jagħmel lill-Awtorità, jew lil kull persuna jew korp ta’ persuni li lilhom ikunu ġew delegati bil-miktub xi funzjonijiet speċifiċi mill-Awtorità, ħlas annwali għal dak id-dritt li jkun ekwivalenti għal 0.4 % mid-dħul gross totali ta’ l-operatur, iżda l-imsemmi ħlas ma għandux ikun wieħed anqas minn mitejn u disgħa u sebgħinelf u ħames mitteuro (279, 500). (2) Għall-finijiet li jiġi stabbilit il-ħlas kif hawn qabel imsemmi, kull operatur li għandu dritt ta’ mogħdija għandu jippreżenta lill-Awtorità, jew lil kull persuna jew korp ta’ persuni li lilhom ikunu ġew delegati bil-miktub xi funzjonijiet speċifiċi mill-Awtorità, sa mhux aktar tard mit-30 ta’ Novembru tas-sena preċedenti, dikjarazzjoni tad-dħul ippjanat għas-sena rilevanti. (3) Operatur li ma jikkwalifikax bħala operatur nazzjonali għandu jħallas lill-Awtorità, jew lil kull persuna jew korp ta’ persuni li lilhom ikunu ġew delegati bil-miktub xi funzjonijiet speċifiċi mill-Awtorità, dritt annwali li għandu jiġi kalkolat bir-rati pubblikati minn żmien għal żmien mill-Awtorità b’avviż fil-Gazzetta. (4) (a) Il-ħlasijiet għad-drittijiet ta’ mogħdija għandhom isiru lill-Awtorità, jew lil kull persuna jew korp ta’ persuni li lilhom ikunu ġew delegati bil-miktub xi funzjonijiet speċifiċi mill-Awtorità, f’ammonti ugwali ta’ kull tliet xhur fl-ewwel jum ta’ kull perijodu bħal dak li matul u l-operatur ikun qed igawd id-dritt ta’ mogħdija: Iżda l-Awtorità għandha tirrikonċilja l-ħlasijiet li jsiru, abbażi tad-dħul ippjanat mad-drittijiet li suppost ikunu tħallsu ibbażati fuq id-dħul attwali. Għal dak il-għan, kull operatur għandu jippreżenta lill-Awtorità, jew lil kull persuna jew korp ta’ persuni li lilhom ikunu ġew delegati bil-miktub xi funzjonijiet speċifiċi mill-Awtorità, fi żmien mhux iżjed minn tnax-il xahar wara l-31 ta’ Diċembru tas-sena rilevanti, dikjarazzjoni awditjata tad-dħul attwali ta’ kull tliet xhur kif jidhru fid-dikjarazzjoni finanzjarja ta’ l-operatur, u- (i) meta l-ammontimħallas minn operatur ikun anqas mill-ammont imħallas b’riferenza għad-dikjarazzjoni ta’ dħul attwali, l-operatur konċernat għandu, f’dak iż-żmien li l-Awtorità tista’ tispeċifika b’talba bil-miktub, iħallas lill-Awtorità, jew lil kull persuna jew korp ta’ persuni li lilhom ikunu ġew delegati bil-miktub xi funzjonijiet speċifiċi mill-Awtorità, il-bilanċ ta’ ħlasijiet li għandhom isiru; (ii) meta l-ammontimħallas minn operatur ikun iżjed mill-ammont li jrid jitħallas b’riferenza għad-dikjarazzjoni attwali tat-turnover, l-Awtorità għandha, kemm jista’ jkun malajr wara li tkun irċeviet id-dikjarazzjonijiet awditjati msemmija hawn qabel, tirrifondi lill-operatur konċernat l-ammont żejjed li jkun ġie mħallas. (b) Jekk operatur jonqos milli jħallas flus dovuti kif stipulat f’dan ir-regolament, għandu jibda jiżdied, mid-data meta kellhom jitħallsu dawk il-flus, imgħax bir-rata ta’ tmienja fil-mija fis-sena. (5) L-ewwel ħlas ta’ tliet xhur għad-dritt ta’ mogħdija għandu jsir fl-aħħar jum ta’ l-ewwel tliet xhur li matulu jkunu bdewiseħħu dawn ir-regolamenti. (6) Kull ħlas li jsir lill-Awtorità skond dawn ir-regolamenti għandu jkun mingħajr preġudizzju għal kull ħtieġa għal żvilupp jew xi permess ieħor jew għal kull awtorizzazzjoni oħra meħtieġa bil-liġi, inkluż kull permess għal xogħlijiet ta’ tħaffir u kull permess ieħor jew li ċenza oħra minn dipartiment tal-Gvern, awtorità, korporazzjoni jew aġenzija, u għal kull kunsens minn terzi li jista’ jkun meħtieġ bil-li [i. (7) Kull ħlas miġbur mill-Awtorità skond dawn ir-regolamenti għandu jgħaddi għandil-Gvern.